Valdai foorumist - MIHHAIL LOTMANI KODULEHEKÜLG
9/27/2013 02:43:40 am
Ma pole sugugi nõus, et Süüria arengud ja Moskva linnapea valimised on omavahel vähe seotud.
Süürias kriisis haaras sügise tulekuga initsiatiivi Venemaa, aga Venemaa president on Vladimir Putin. Moskva linnapea valimistel oli peaintriigiks Navalnõi edukas kandideerimine, viimane aga teatavasti on rajanud oma taktika jõulisele vastandumisele -, et mitte öelda eitamisele - Putinile.
Õigupoolest Te ise ju seostate Süüria kriisi ja Moskva valimised kõige otsesemal moel, "Putini topeltvõiduga nii sise- kui ka välispoliitika valdkonnas". Minagi tahtsin peaaegu siiasamma jõuda. Siiski ei kiirustaks ma Putinit topeltvõiduga pärgama. Ma ütleks, et tegu on murranguga Putini kolmandas presidentuuris, aga võib-olla üldse kogu valitsemisajas.
Olen veendunud, et sündmused alles hakkavad hargnema.
Pööraks küsimuse teistpidi: kui praegu oleks Venemaa president Aleksei Navalnõi, huvitav, milline oleks Venemaa käitumine Süüria kriisis? Teiseks - kui Moskvas oleks napilt võitnud president Navalnõi meeskonna liige talle (sisuliselt) vastanduvat kandidaati.
Kas Te siis räägiksite Navalnõi või hoopis Venemaa triumfist?
Veel. Meie aruteluga tundub olemuslikult haakuvat värske uudis:
http://uudised.err.ee/index.php?06288047
Ehk siis presidentaalse riigi peaminister osutab riigi vägagi kehvale olukorrale. Kuidas käib see kokku presidendi triumfiga?